20/02/2017 | Administración LocalMunicipal
Mugardos
Proceso selectivo para a contratación laboral temporal a tempo parcial de 1 oficial 1.ª encargado servizos municipais. Convocatoria e bases

A N U N C I O Pola Resolución da Alcaldía núm.213/2017, de 13.02.2017, aprobouse a convocatoria e bases da mesma que deseguido se transcriben: “BASES PARA A CONTRATACIÓN LABORAL TEMPORAL A TEMPO PARCIAL, MEDIANTE CONCURSO-OPOSICIÓN LIBRE, DUN/DUNHA OFICIAL DE 1.ª ENCARGADO DE SERVIZOS MUNICIPAIS 1.ª.–OBXECTO DA CONVOCATORIA. É obxecto da presente convocatoria a contratación laboral temporal a tempo parcial (50% da xornada) do posto de traballo de oficial de 1.ª encargado de servizos municipais do CONCELLO DE MUGARDOS ó amparo do disposto no Texto Refundido do Estatuto dos traballadores -R. D. Lexislativo 2/2015, do 23 de outubro, artigo 12.6-, no R. D. Lei 15/1998, do 27 de novembro e demáis normativa de aplicación cuxas funcións serán as propias do posto de oficial de 1.ª do traballador relevado, actualmente adscrito a servizos municipais. A praza ou posto de traballo que se convoca ten por obxeto a substitución do traballador municipal que vai acceder a xubilación parcial e celebrarase simultáneamente o contrato de relevo co contrato a tempo parcial do traballador sustituido. A duración do contrato será igual ao tempo que lle falte ao traballador sustituido para alcanzar a idade de xubilación, cesando automaticamente ou extinguíndose a relación laboral o día no que o traballador substituido cumpra a idade de xubilación. O posto está dotado coas retribucións básicas correspondentes ao grupo C2 (graduado, antes grupo D) e as complementarias sinaladas no cadro de persoal e demáis acordos e resolucións adoptados polos órganos corporativos.2.ª.–CONDICIÓNS DOS/DAS ASPIRANTES. Para tomar parte neste proceso selectivo, os/as aspirantes deberán reuni-los seguintes requisitos: a) Ter a nacionalidade española ou dun Estado membro da Unión Europea, así como os familiares destes que a continuación se relacionan: – O/A cónxuxe, sempre que non estean separados de dereito. – Os/as seus descendentes e os/as do seu cónxuxe, sempre que non estean separados de dereito, menores de vinte e un anos ou maiores da dita idade dependentes. Igualmente poderán acceder as persoas incluídas no ámbito de aplicación dos Tratados Internacionais celebrados pola Comunidade Europea e ratificados por España, nos que sexa de aplicación a libre circulación de traballadores. Os extranxeiros aos que se refiren os apartados anteriores, así como os extranxeiros con residencia legal en España poderán acceder ás administracións Públicas, como persoal laboral, en igualdade de condicións que os españois. A perda da nacionalidade española ou a de calquera outro Estado membro da Unión Europea ou a de aqueles Estados aos que, en virtude de Tratados Internacionais celebrados pola Unión Europea e ratificados por España, lles sexa de aplicación a libre circulación de traballadores, que fose tida en conta para o nomeamento, determinará a perda da condición adquirida de funcionario/a, salvo que simultaneamente se adquira a nacionalidade doutro Estado membro. b) Ter cumpridos dezaseis anos de idade, e non exceder, no seu caso, da idade máxima de xubilación forzosa. c) Estar en posesión (ou en condicións de obtelo na data en que remate o prazo de presentación de instancias) do Título de Graduado en ESO ou equivalente, que se deberá acreditar mediante documento oficial expedido polo organismo competente. No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non ter enfermidade ou eiva física ou psíquica que impida o desempeño das funcións correspondentes. As persoas con minusvalidez deberán facelo constar na súa instancia, sinalando se precisan adaptación das probas. A condición de minusvalidez acreditarase por certificación da Delegación provincial da Vicepresidencia da Igualdade e do Benestar. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Posuír permiso de conducir clase B. g) Estar inscrito como desempregado/a na correspondente oficina de emprego ou Servizo Público de Emprego. Tódolos requisitos esixidos nesta Base deberánse cumprir polas persoas aspirantes na data en que remate o prazo de presentación de instancias, e mantelos ata o momento da formalización do contrato.3.ª.–SOLICITUDES. As solicitudes para tomar parte neste proceso selectivo faranse mediante instancia dirixida á señora Alcaldesa, en modelo que se facilitará no Rexistro Xeral da Corporación e na páxina web do Concello de Mugardos (www.concellodemugardos. gal), na que se fará constar que se reúnen todos e cada un dos requisitos establecidos na Base Segunda desta convocatoria. Co fin de asegurar a participación en igualdade de condicións co resto dos/as aspirantes establecerase para os/as aspirantes con discapacidade que o soliciten, as adaptacións de tempo necesarias para a súa realización. A tal efecto os/as interesados/as deberán formular a correspondente petición concreta na solicitude de participación, na que reflectirán as necesidades específicas que teñan para acceder ao proceso de selección. Os criterios de adaptación de tempos serán os establecidos na Orde de Ministerio da Presidencia do 9 de xuño (BOE n.140, do 13/6/2006). As solicitudes presentaranse no citado Rexistro (os días laborais de 9:00 a 13:00 horas) durante o prazo de dez (10) días naturais, que se iniciará o día seguinte ó da publicación do anuncio da convocatoria no Boletín Oficial da Provincia (BOP). Tamén se poderán presentar na forma que determina o artigo 16 da Lei 39/2015, de Procedemento Administrativo Común das Administracións Públicas; neste caso, os aspirantes deberán comunicalo mediante telegrama, telefax ou ao enderezo electrónico: correo@concellodemugardos. gal, durante o mesmo prazo que o de presentación de instancias. Á instancia achegarase fotocopia simple do DNI e fotocopia compulsada do Título académico necesario para optar a este posto de traballo. Os/as aspirantes/as que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo dun nacional doutro Estado co que teñan dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o/a aspirante vive a expensas ou está ao seu cargo. Os/as aspirantes deberán achegar inescusablemente á instancia unha relación dos méritos que aleguen e os documentos acreditativos ou fotocopias compulsadas de todos e cada un dos méritos alegados que sexan puntuables establecidos na Base 7.ª da presente convocatoria. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria.4.ª.–ADMISIÓN DE ASPIRANTES. Rematado o prazo de presentación de instancias, a Alcaldía dictará resolución no prazo máximo de doce (12) días, aprobando a lista de persoas admitidas e excluídas cos motivos de exclusión, e a designación do Tribunal calificador que se publicará no taboleiro de edictos da corporación e na páxina web municipal, concedéndose un prazo de dez días para enmenda, polas persoas excluídas, dos defectos a que alude o artigo 68 da Lei 39/2015, de 1 de outubro, do Procedimento Administrativo Común das Administracións Públicas, e a abstención e recusación dos membros dos Tribunais. A publicación da devandita resolución no Taboleiro de Edictos da Corporación e na páxina web municipal será determinante, asi mesmo, para efectos de posible impugnación e recursos, de conformidade co previsto na invocada Lei. Poderase publicar exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.5.ª.–TRIBUNAL CUALIFICADOR.5.1.–O tribunal cualificador do proceso selectivo designarase de conformidade co sinalado no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e a súa composición farase pública de acordo co establecido na base anterior. O persoal de elección ou de designación política, os funcionarios/as interinos/as e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse ésta en representación ou por conta de ninguén.5.2.–De acordo co disposto nos parágrafos anteriores, os tribunais estarán compostos polos/as seguintes membros: Presidente/a: Un funcionario/a ou persoal laboral de calquera administración pública. Secretario/a: O funcionario/a ou persoal laboral da Corporación que se nomee. Vogais: Tres vogais funcionarios/as ou persoal laboral de calquera administración pública.5.3.–Tódolos/as membros do tribunal deberán contar con titulación ou especialización igual ou superior á esixida para o acceso á praza obxecto desta convocatoria, e tenderase á paridade entre muller e home.5.4.–O tribunal non se poderá constituír nin actuar sen a presenza, cando menos, da metade dos/das seus/súas membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou os/as que legalmente os/as substitúan.5.5.–Os/as membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando a aspirantes ás probas nos cinco anos anteriores á publicación da convocatoria. Os/as aspirantes poderán recusar ós/ás membros do tribunal cando concorran aquelas circunstancias.5.6.–O tribunal resolverá tódalas dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores/as especialistas para as probas correspondentes dos exercicios que xulgue oportuno, limitándose os/as asesores/as a prestar a colaboración nas súas especialidades técnicas.5.7.–Para os efectos do percibo de indemnizacións en concepto de asistencias, o Tribunal entenderase encadrado na Categoría Terceira, segundo establece o Real decreto 462/2002, do 24 de maio.6.ª.–DESENVOLVEMENTO DO PROCESO SELECTIVO. Na mesma Resolución pola que se aprobe a lista de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Os/as aspirantes serán convocados para cada exercicio en único chamamento, excluíndose do proceso selectivo quen non compareza, non sendo os casos debidamente xustificados, libremente apreciados polo tribunal. Os/as aspirantes deben acreditar a súa personalidade coa exhibición do DNI ou pasaporte. A actuación dos/das aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido. Segundo a Resolución do 3 de febreiro de 2016, da Consellería de Facenda (DOG n.º 29, do 12.02.2016) a orde comezará por aquelas persoas das que o primeiro apelido empece pola letra “O”. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. Os exercicios, tanto orais como escritos ou prácticos, realizaranse en lingua castelá ou galega, a criterio do/a aspirante. Os exercicios escritos poderán ser lidos publicamente, se así o acordase o tribunal, podendo este dialogar co/coa aspirante co fin de determinar os seus coñecementos sobre o contido do exposto durante un tempo máximo de dez minutos.7.ª.–SISTEMA DE SELECCIÓN. O proceso selectivo estará composto de dúas fases; a primeira, fase de concurso; e a segunda, fase de oposición. a) Fase de concurso: A fase de concurso, que será previa á de oposición, non terá carácter eliminatorio e non poderá terse en conta para superar as probas da fase de oposición. O resultado da valoración farase público, mediante a súa exposición no Taboleiro de Edictos da Casa do Concello e na páxina web municipal, con anterioridade á realización do primeiro exercicio da fase de oposición e ata a resolución final do proceso selectivo. Deberá estarse en posesión dos méritos alegados, como máximo, na data de expiración do prazo concedido para a presentación de instancias-solicitudes. A puntuación máxima total pola fase de concurso establécese en 9 puntos e será o resultado de sumar os méritos que se enumeran nos parágrafos seguintes cos límites que se sinalan para cada un deles. En todo caso a puntuación obtida non poderá aplicarse para superar os exercicios da fase de oposición. Baremo de méritos: para valorar a fase de concurso terase en conta o seguinte baremo: A.1.–Experiencia profesional ou servizos prestados, ata un máximo de 3,50 puntos. a. Por servizos prestados ao Concello de Mugardos como oficial de 1.ª ou 2.ª: 0,15 puntos por mes, ata un máximo de 3,50 puntos. b. Por servizos prestados ao Concello de Mugardos como peón: 0,10 puntos por mes, ata un máximo de 2 puntos. c. Por servizos prestados noutras Administracións públicas ou na empresa privada en calquera dos postos antes citados: 0,05 puntos por mes, ata un máximo de 2 puntos. A.2.–Titulación. Máximo 1,50 puntos. a. Por estar en posesión do titulo de FP 2 ou superior nas ramas ou especialidades de fontanería, electricidade, albanelería, técnico de mantenemento: 0,75 puntos FP 1; 1,50 puntos FP2. A.3.–Cursos. a. Cursos de galego (máximo 1 punto): – Celga 4 (curso de Perfeccionamento da Lingua Galega) ou superior: 1 punto. Só se avaliará o de nivel máis alto dos alegados. b. De formación (máximo 2 puntos): cursos relacionados coa actividade e tarefas do posto de traballo a desenvolver (electricidade, albanelaría, carpintería, técnico de mantemento etc.), impartidos por unha administración ou entidade pública ou homologadas por elas:  De 20 a 40 horas: 0,5 puntos por curso.  De máis de 40 horas: 1,00 punto por curso. A.4.–Por posuír o permiso de conducción clase C: 2 puntos. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos; para a empresa privada certificado de vida laboral expedido pola Tesoureria Xeral de Seguridade Social acompañado do certificado de empresa ou contrato de traballo no que conste a categoría na que se teñen prestado os servizos, e só se avaliarán os servizos prestados nos últimos cinco anos, referidos á data na que remate o prazo de presentación de solicitudes. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Conselleria de Educación, e a dos demáis cursos mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por ésta. Non serán obxecto de avaliación os certificados expedidos por academias privadas senon se xustifica a homologación sinalada. A acreditación da titulación farase mediante copia autenticada deles. Antes da fase de oposición serán publicadas no taboleiro de anuncios da Casa do Concello e na páxina web municipal as puntuacións asignadas ós/ás aspirantes polos méritos acreditados, na forma descrita con anterioridade. O total de puntuación na fase de concurso non superará en ningún caso o 40% da puntuación máxima alcanzable na fase da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición. b) Fase de oposición: Primeiro exercicio: de carácter obrigatorio, consistirá en contestar por escrito un cuestionario de cincuenta preguntas con respostas alternativas referentes ó contido do programa que figura como anexo desta convocatoria nun tempo máximo de cincuenta minutos. Este exercicio é eliminatorio, e valorarase ata o máximo de 12,50 puntos, excluíndose os/as aspirantes quen non acaden o mínimo total de 6,25 puntos. Corresponderá ao tribunal determinar o número de respostas correctas esixido para acadar a puntuación mínima. Segundo exercicio: consistirá nunha ou varias probas de tipo práctico, obxectivas e de carácter manual, a libre elección do Tribunal, entre os cometidos propios do oficio no tempo que dertermine o tribunal sin que poda exceder de 45 minutos. Esta proba puntuará cun máximo de 12,50 puntos. Este exercicio é eliminatorio, e valorarase ata o máximo de 12,50 puntos (caso de que se poñan máis de unha proba especificarese a puntuación que se otorgará a cada proba), excluíndose a quen non acade o mínimo total de 6,25 puntos. Terceiro exercicio. –De coñecemento de galego: de carácter obrigatorio e eliminatorio. Consistirá nunha tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de trinta minutos. Este exercicio será cualificado como APTO ou NON APTO. Os/as aspirantes que estean na posesión do curso Celga 3 ou equivalente estarán exentos da realización desta proba, outorgándoselles a cualificación de APTOS.” A puntuación obtida na fase de concurso non se poderá aplicar para supera-la fase de oposición. A puntuación final virá dada pola suma da puntuación obtida na fase de concurso e na fase de oposición. O Tribunal non poderá declarar aprobados máis aspirantes que prazas convocadas, sendo nula de pleno dereito a proposta que contradiga o anteriormente establecido. O Tribunal, concluída a avaliación e asinada a relación de aprobados, elevará á Alcaldía proposta dos aspirantes seleccionados para a formalización dos contratos. No suposto de empate nas puntuacións de dous ou máis aspirantes estes resolveranse pola puntuación obtida no primeiro exercicio e se iso non fora suficiente pola puntuación obtida nos sucesivos exercicios ata que se resolva o mesmo. De persistir o empate resolverase pola orde que se establece para a baremación dos méritos. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase no Taboleiro de Anuncios da Casa do Concello e na páxina web municipal.8.ª.–PROPOSTA DE APROBADOS. Concluída a cualificación final do proceso selectivo, o Tribunal publicará a relación de aspirantes aprobados/as por orde da puntuación total final con especificación da mesma, e elevará a correspondente proposta de contratación a favor do/a aspirante que obtivera a puntuación máis alta. O Tribunal Cualificador non poderá facer proposta de contratación a favor dun número de aspirantes superior ó das prazas convocadas.9.ª.–PRESENTACIÓN DE DOCUMENTOS E FORMALIZACIÓN DO CONTRATO. Dentro do prazo de dez (10) días naturais, a contar dende a publicación da relación de persoas aprobadas, os/as aspirantes propostos deberán presenta-los documentos acreditativos do cumprimento dos requisitos previstos na Base 2.ª. Si o día da presentación fose inhábil, pasarase ó seguinte día hábil. Para a acreditación do establecido na letra d) da Base 2.ª “Non ter enfermidade ou eiva física ou psíquica que impida o desempeño das funcións correspondentes.”, o/a aspirante proposto deberá someterse ó oportuno exame médico na Sociedade de Prevención Asepeyo, sociedade coa que este Concello ten subscrito contrato de prevención de riscos laborais, ao obxecto de obter o oportuno informe sanitario de calificación de aptitude laboral. No caso de que no prazo indicado os/as aspirantes non presentasen a documentación esixida, agás causas de forza maior, non se formalizará o contrato quedando anuladas tódalas súas actuacións sen perxuizo da responsabilidade na que puideran incurrir por falsedade. Cumpridos os anteriores requisitos, pola Alcaldía procedarase a formaliza-lo correspondente contrato podéndose especificar un periodo de proba conforme ó artigo 14 do Texto Refundido do Estatuto dos Traballadores. No suposto de que o/a aspirante proposto para o nomeamento non chegara a formalizar o contrato, ben por renuncia voluntaria ou por non cumpri-los requisitos esixidos nestas Bases, acudirase ao disposto na base 13 sobre substitucións.10.ª.–PUBLICIDADE DO PROCESO SELECTIVO. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos. gal) e a través do teléfono de información municipal (981470290-981470338) e en calquera outro medio de difusión que se considere oportuno.11.ª.–RESOLUCIÓN DE DÚBIDAS. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables.12.ª.–IMPUGNACION DA CONVOCATORIA E DOS SEUS ACTOS. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015 do 1 de outubro, do Procedemento Administrativo Común. das Administracións Públicas.13.ª.–SUBSTITUCIÓNS PARA O CASO DE SE PRODUCIR VACANTES. Para o caso de que a praza xa cuberta interinamente quedase vacante por algunha circunstancia, así como para as substitucións temporais con reserva de praza, o órgano competente desta Administración Municipal poderá outorgar nomeamento interino ou de contratación laboral temporal, segundo o caso, a favor dos/das aspirantes que superaron tódalas fases deste proceso selectivo ou algún dos exercicios, e non obtivesen o posto, debendo optarse de maneira consecutiva e por estrita orde correlativa, polos/as aspirantes que houbesen superado o maior número de exercicios e que acumulen maior puntuación. ANEXO PROGRAMA PARA O POSTO DE OFICIAL DE 1.ª ENCARGADO DE SERVIZOS MUNICIPAIS. CONTRATO DE RELEVO. PARTE XERAL Tema 1. –A Constitución española de 1978: características. Estrutura. Contido. Principios xerais. Dereitos e liberdades. Tema 2. –O municipio. Concepto. O término municipal. A poboación. O empadroamento. Tema 3. –Organización municipal. Órganos de goberno municipais. O alcalde, Os concelleiros. A Xunta de Goberno Local. Órganos complementarios. Tema 4. –Dereitos e deberes dos/as funcionarios/as públicos locais e do persoal laboral: dereitos. Deberes. Réxime disciplinario. Dereitos de sindicación. Tema 5. –O municipio de Mugardos. Límites. Poboación. Situación das parroquias e principais núcleos de poboación. Localización dos lugares do Concello de Mugardos. Tema 6. –Localización dos edificios destinados a servicios públicos e funcións que se levan a cabo neles. Tema 7. –Lei 7/2004, de 16 de xullo, galega para a igualdade de mulleres e homes: títulos preliminar e II. PARTE ESPECÍFICA Tema 1. –Tratamento da auga. Auga. Coagulación – Floculación. Reactivos químicos. Decantacíón. Filtración. Desinfección. Tema 2. –Tratamento do aire. Que é. Elementos. Tema 3. –Seguridade contra incendios. Medios. O lume. A combustión. Tendidos de madeira e extintores de explosión. Os edificios públicos. Compartimentación, ocupación e evacuación. Instalacións e servizos xerais dos edificios. Sinalización de evacuación. Instalacións para a detección de incendios alumeado de emerxencia. Plans de autoprotección en edificios administrativos. Lexislación e documentos. Tema 4. –Comunicacións. Redes. Nodos. Tema 5. –Alumeado: Distribución do alumeado e tipo de lámpadas. Tema 6.–Fontanería: Redes, aparatos e accesorios. Tema 7. –Construción: Impermeabilizacións e aislamentos. Solados e revestimentos. Tema 8. –Calefacción e auga quente sanitaria: Instalación individual, instalación centralizada, combustible, tipos de combustible, tipos e clases de augas empregadas en sistemas de refrixeración e produtos químicos para caldeiras. Tema 9. –Obrigas dos traballadores en materia de prevención de riscos. Nocións básicas sobre normas de seguridade nas obras de electricidade. Prevención de accidentes. Elementos de seguridade. Tema 10. –Enerxía eléctrica. Conceptos. Instalación. Tema 11. –Gas natural. Información usuario. Mantemento. Control periódico. Inspección e revisión periódica. Accidentes. Tema 12. –Auga sanitaria. CTE-HS. Tema 13. –Medidas de aforro e optimización enerxética. Tema 14. –Mantemento correctivo. Tema 15. –Mantemento preventivo.” Mugardos, 15 de febreiro de 2017. A ALCALDESA ASDO.: MARÍA PILAR DÍAZ OTERO